### Tantárgyi tematika és teljesítési követelmények 2025/2026 1. félév

|  |  |
| --- | --- |
| ***Cím*** |  |
| ***Tárgykód*** | EPM021MNMU |
| ***Heti óraszám: ea/gy/lab*** | **2/0/0** |
| ***Kreditpont*** | **4** |
| ***Szak(ok)/ típus*** | **Belsőépítész MA** |
| ***Tagozat*** | ***Nappali*** |
| ***Követelmény*** |  |
| ***Meghirdetés féléve*** | **1.** |
| ***Előzetes követelmény(ek)*** |  |
| ***Oktató tanszék(ek)*** |  |
| ***Tárgyfelelős*** |  |
| ***Oktató*** | Dányi Tibor Zoltán PhD, egyetemi adjunktus  Iroda: 7624 Magyarország, Pécs,  Boszorkány u. 2. B-322  E-mail: [danyi.tibor@mik.pte.hu](mailto:danyi.tibor@mik.pte.hu) |
|  |  |

# Tárgyleírás

A félév során a hallgatók megismerkednek a belsőépítészek számára legfontosabb építőanyagokkal és szerkezetekkel. Az előadásokon bemutatásra kerülnek a leggyakrabban használt anyagok, azok tulajdonságai, az egyes anyagok szerkezetté formálásának lehetőségei, a különböző anyagfajták kombinálásának lehetőségei. Az önálló feladatok bátorítják a hallgatókat környezetük alaposabb szemrevételezésére, épített környezetük mélyebb megismerésére, a környezetalakításban rejlő lehetőségek feltárására.

# Tárgytematika

## **Az oktatás célja**

A tantárgy célja, hogy a félév végére a hallgatók képesek legyenek az épített környezetben található szerkezetek önálló felismerésére, azok átalakíthatóságának meghatározására, megtervezésére. A vetített előadások mellett fizikailag tapintható módon bemutatjuk az egyes építőanyagok változatos megjelenési formáit. Különös figyelmet fordítunk az anyagok és szerkezetek újrahasznosításának kérdéskörére, a recycling és upcycling nyújtotta lehetőségekre az építőipari tevékenységek környezetkárosító hatásának csökkentése érdekében. A kurzus segít mindazon ismeretanyag elsajátításában, mely a Belsőépítész képzés gyakorlati tantárgyainak teljesítéséhez szükséges.

## **A tantárgy tartalma**

|  |  |
| --- | --- |
|  | **Témakörök** |
| **Előadás** | 1. *Építési rendszerek* 2. *Építőanyagok* 3. *A belsőépítészet anyagai* |

**Részletes tantárgyi program és a követelmények ütemezése**

|  |  |  |  |  |  |
| --- | --- | --- | --- | --- | --- |
|  | ***ELŐADÁS*** | | | | |
| *Dátum* | *Okta-tási hét* | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat (beadandó, zárthelyi, stb.)** | **Teljesítés ideje, határideje** |
| *09.09.* | *1.* | Az épített környezet és annak átalakítása. Adottságok, lehetőségek, kihívások. | [1] |  |  |
| *09.16.* | *2.* | Az építészet/belsőépítészet legfontosabb alapanyagai: A fa. Különböző fafajok, és azok felhasználási lehetőségei. A megmunkálás formái, a tartósság szempontjai. Szerkezet és dekoráció. | [1] 29-45 |  |  |
| *09.23.* | *3.* | Falazott szerkezetek: a leggyakoribb anyagok megjelenési formái, az építőanyagok és technológiák fejlődése. Homogén szerkezetektől a réteges szerkezetek felé. | [1] 58-76 |  |  |
| *09.30.* | *4.* | Kő az építészetben és belsőépítészetben: Szerkezet és felület, látszó és rejtett anyagok. Felületképzés, homogén és réteges szerkezetek. | [1] 45-58 |  |  |
| *10.07.* | *5.* | Vázas építési rendszerek. Fa, acél, vasbeton szerkezetek. Tervezői szabadság a teherhordó falas rendszerekhez viszonyítva. Épületváz és épületburok viszonya. Rejtett és megmutatott szerkezetek. | [3.] 14,16 |  |  |
| *10.14.* | *6.* | Fémek az építőiparban: szerkezet, burkolat, bútor. Az egyes fémek tulajdonságai, ötvözetek és kompozit anyagok | [1] 77-98 |  |  |
| *10.21.* | *7.* | 1. teszt az 1-6. hetek anyagából   Hagyományos és szárazvakolatok, szárazépítészet: előnyök és hátrányok. Alakíthatóság és átalakíthatóság, lehetőségek és kötöttségek. | [1] 111-122 | 1.teszt | 7.hét |
| *10.28.* | *8.* | Őszi szünet/PhD-DLA Szimpózium |  |  |  |
| *11.04.* | *9.* | Beton és vasbeton az építészetben: története, szerepe és jelentősége a modern építészetben. A vasbeton nyújtotta lehetőségek és kötöttségek. | [1] 98-111 |  |  |
| *11.11.* | *10.* | Üveg és műanyag a téralakításban, térformálásban. A gyártástechnológia fejlődése, a lehetőségek bővülése. Tartósság és újrahasznosítás, előnyök és hátrányok. | [1] 122-136 |  |  |
| *11.18.* | *11.* | Festékek: a különböző anyagok festhetősége, oldószeres és vízben oldódó anyagok. Korszerű anyagok és felhasználási lehetőségek. Festés, mint felújítás. Hangulat és színek | [1] 136-143 |  |  |
| *11.25.* | *12.* | A fal, a padló és a mennyezet anyagai: hagyományos és korszerű anyagok a belsőépítészetben. Az érzékelés módjai: tapintás, szaglás, látás, hallás | [1] 143-156 |  |  |
| *12.02.* | *13.* | Textilek a belsőépítészetben: történeti áttekintés. Függönyök, kárpitok, szőnyegek, speciális megjelenési formák. | [1] 156-165 |  |  |
| *12.09.* | *14.* | 2. teszt az első teszt utáni hetek anyagából |  | 2.teszt | 14.hét |
| *12.16.* | *15.* | Írásbeli vizsga a teljes félév anyagából |  |  |  |

## **Számonkérési és értékelési rendszer**

##### **Jelenléti és részvételi követelmények**

A *PTE TVSz* 45.§ (2) és *9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.*

***A jelenlét ellenőrzésének módja***

Az órákon jelenléti ív készül, amit minden diáknak alá kell írnia. 30 percnél több késés hiányzásnak minősül.

##### **Számonkérések**

Vizsgával záruló tantárgy

***Félévközi ellenőrzések, teljesítményértékelések és részarányuk a vizsgára bocsátás feltételének minősítésben***

|  |  |  |
| --- | --- | --- |
| **Típus** | **Értékelés** | **Részarány a vizsgára bocsájtás feltételének minősítésében** |
| 1. ***1. ZH*** | *max 45 pont* | *45 %* |
| 1. ***2. ZH*** | *max 45pont* | *45 %* |
| 1. ***Órai részvétel és aktivitás*** | *max 10 pont* | *10 %* |
| 1. ***Kahoot! percek*** | *max 10 pont* |  |

***Az aláírás megszerzésének feltétele***

Az aláírás megszerzésének feltétele a félév során elérhető pontok 40%-ának megszerzése. Ebbe nem számítanak bele a Kahoot!játékkal szerezhető extra pontok.

***Pótlási lehetőségek az aláírás megszerzéséhez*** (PTE TVSz 50§(2))

A ZH-k pótlása és javítása a vizsgaidőszak első hetében lehetséges.

***Vizsga típusa:*** *írásbeli*

***A vizsga minimum 40%-os teljesítés esetén sikeres.***

***Az érdemjegy kialakítása*** *(TVSz 47§ (3))*

***50***  %-ban az évközi teljesítmény,  ***50***  %-ban a vizsgán nyújtott teljesítmény alapján történik.

***Amennyiben a szorgalmi időszakban a két teszt átlaga eléri a 65%-ot, a tanár megajánlott jegyet ajánl a diákoknak. Az a diák, aki ezt a jegyet elfogadja, annak nem kell vizsgát tennie.***

***Az érdemjegy megállapítása az összesített teljesítmény alapján %-os bontásban***

|  |  |
| --- | --- |
| **Érdemjegy** | **Teljesítmény %-ban kifejezve** |
| jeles (5) | 85 % … |
| jó (4) | 70 % ... 85 % |
| közepes (3) | 55 % ... 70 % |
| elégséges (2) | 40 % ... 55 % |
| elégtelen (1) | 40 % alatt |

|  |  |
| --- | --- |
| **Megajánlott jegy** | **Teljesítmény %-ban kifejezve** |
| jeles (5) | 90 % … |
| jó (4) | 75 % ... 90 % |
| közepes (3) | 65 % ... 75 % |

Az egyes érdemjegyeknél megadott alsó határérték már az adott érdemjegyhez tartozik.

## **Irodalom**

##### **Kötelező irodalom és elérhetősége**

[1.] William Rupp with Arnold Friedman: Construction Materials For Interior Design (<https://www.thriftbooks.com/w/construction-materials-for-interior-design-principles-of-structure-and-properties-of-materials_arnold-friedmann_william-rupp/1258349/#edition=1327755&idiq=7718964>)

[2.] Francis DK. Ching: Interior design illustrated, Corky Binggeli, PTE könyvtár

[3.] Andrea Deplazes: Constructing Architecture, DARVH ETH, PTE könyvtár

##### **Ajánlott irodalom és elérhetősége**

[4.] Neufert, Ernst: Építés- és tervezéstan

A képen kézírás, kalligráfia, Betűtípus, vázlat látható

Előfordulhat, hogy az AI által létrehozott tartalom helytelen.

Pécs, Augusztus 26. 2025. Dányi Tibor Zoltán PhD egyetemi adjunktus

Pécsi Tudományegyetem, Műszaki és Informatikai Kar

Épületszerkezetek és Energiadesign Tanszék